**Jaroslav Taraba** (\* 18. január 1932, Leopoldov – † 30. apríl 2020, Lednické Rovne) bol slovenský sklársky dizajnér a výtvarník, spolu s Karolom Hološkom jeden zo zakladateľov moderného sklárskeho dizajnu na Slovensku.

Životopis
---------

Jaroslav Taraba sa narodil sa na Dolnom Považí v meste Leopoldov. Navštevoval súkromné štúdium kresby a maľby v Prahe (1956 – 1959). Študoval na Vyššej priemyselnej škole sklárskej v Lednických Rovniach (1960 – 1965). V sklárniach na Lednických Rovniach nastúpil v roku 1948. Kde pracoval ako asistent u sklárskeho dizajnéra Karola Hološku. Spoločne s Hološkom a technikom Ing. Vojtechom Chmelíkom sa im podarilo uskutočniť prevratný krok vo výrobe ručne fúkaného skla. Technológia tzv. ťahanej nôžky, ktorá umožňovala výrobu kalicha a stopky pohára z jedného kusa skloviny, bola patentovaná v roku 1956. Od roku 1972 sa stal vedúcim dizajnérskeho oddelenia Tatrasklo, v súčasnosti RONA. Na tomto mieste posobil až do roku 1992. Spolu s Karolom Hološkom patrili k prvým dizajnérom sklárskeho priemyslu na Slovensku.
Bol taktiež jedeným z iniciátorov založenia Slovenského múzea sklárstva v Lednických Rovniach a podieľal sa aj na výrobe historického skla pre expozície múzea.

Tvorba
------

Tarabova tvorba bola spočiatku ovplyvnená princípmi navrhovania nápojového skla Karola Hološku. Postupne sa prepracoval k vlastnému tvarosloviu, využívajúc geometrický dekor vytváraný pantografom. Neskôr pracoval viac s čistým geometrickým tvarovaním skla bez dekorovaný doplnkov. Okrem nápojového skla sa venoval aj hutnícky tvarovaným úžitkovým predmetom z farebného skla. Ďalším prínosom je Tarabove rozšírenie nápojových súprav o ďalšie typy nádob – misky, karafy, vázy – ako súčasti kompletov stolových súprav.
Bol aktívnym účastníkom medzinárodných sklárskych sympózií v Lednických Rovniach.

Ocenenia (výber)
----------------

* Exempla, Strieborná medaila 1972 Mníchov
* Medzinárodná výstava skla, Hlavná cena, 1975, 1979 Jablonec nad Nisou
* Medzinárodnom veľtrhu spotrebného tovaru, Zlatá medaila,1975, 1977, 1979, 1980, 1981, 1983, 1989 Brno
* Cenu SFVU, 1981
* Cenu ministra kultúry SR v rámci súťaže NCD za celoživotné dielo, 2009 Bratislava

Zastúpenie v zbierkach (výber)
------------------------------

* Umeleckopriemyslové múzeum, Praha
* Slovenská národná galéria, Bratislava
* Slovenské sklárske múzeum, Lednické Rovne
* Slovenské múzeum dizajnu Archivované 2019-05-04 na Wayback Machine, Bratislava

Referencie
----------

1. ↑  ip. Vo veku 88 rokov zomrel Jaroslav Taraba, jeden zo zakladateľov slovenského sklárskeho dizajnu. *hnonline.sk* (Bratislava: MAFRA Slovakia), 2020-05-04. Dostupné online [cit. 2021-01-22]. ISSN 1336-1996.
2. ↑   *Jaroslav Taraba* [online]. Bratislava: Slovenská národná galéria, [cit. 2019-05-04]. Dostupné online.
3. 1 2   *Jaroslav Taraba* [online]. Bratislava: Slovenské centrum dizajnu, [cit. 2019-05-04]. Dostupné online. Archivované 2020-10-29 z originálu.
4. 1 2 3 4 5  PEKÁROVÁ, Adriena. Sklárne v Rovniach zamestnávali dizajnérov dávno predtým, ako to bolo bežné. *dennikn.sk* (Bratislava: N Press), 2017-12-07. Dostupné online [cit. 2019-05-04]. ISSN 1339-844X.
5. 1 2  PEKÁROVÁ, Adriena. *Jaroslav Taraba* [online]. Slovenské centrum dizajnu, [cit. 2019-05-31]. Dostupné online. Archivované 2019-05-04 z originálu.

Externé odkazy
--------------

* Jaroslav Taraba Archivované 2020-10-29 na Wayback Machine na webe Slovenského centra dizajnu
* Diela autora v katalógu Web umenia Slovenskej národnej galérie

Autoritné údaje: * abART: 8490
* GND: 1146897472
* VIAF: 149151246545344131841
* Web umenia: 10786